

ประกาศองค์การบริหารส่วนตำบลทรายขาว

เรื่อง นโยบายและแนวทางการดำเนินงานเกี่ยวกับความโปร่งใสและตรวจสอบได้

ขององค์การบริหารส่วนตำบลทรายขาว

เพื่อให้เป็นไปตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 ที่กำหนดให้เสริมสร้างมาตรฐานด้านคุณธรรมจริยธรรมให้แก่ข้าราชการและเจ้าหน้าที่ของรัฐและพัฒนาความโปร่งใสในการปฏิบัติงานพร้อมทั้งป้องกันและปราบปรามการทุจริตและประพฤติมิชอบของข้าราชการและเจ้าหน้าที่ของรัฐเพื่อให้องค์กรเป็นที่น่าเชื่อถือไว้วางใจแก่ประชาชน

องค์การบริหารส่วนตำบลทรายขาวจึงได้กำหนดนโยบายเกี่ยวกับความโปร่งใสและตรวจสอบได้ขึ้นเพื่อเป็นมาตรฐานและเป็นแนวทางปฏิบัติรวมทั้งเป็นค่านิยมร่วมสำหรับองค์กรและบุคลากรทุกคน พึงยึดถือเป็นแนวทางปฏิบัติควบคู่กับกฎข้อบังคับอื่นๆอย่างทั่วถึง

นโยบายและแนวทางการดำเนินงานเกี่ยวกับความโปร่งใสและตรวจสอบได้ขององค์การบริหารส่วนตำบลทรายขาว มีดังนี้

1. ด้านการดำเนินงานของผู้บริหารและข้าราชการ

- มีนโยบาย ที่ชัดเจนเกี่ยวกับความโปร่งใสตรวจสอบได้

- ผู้บริหารและข้าราชการมีบทบาทในการส่งเสริม สนับสนุน เรื่องความโปร่งใสในองค์กร

2.ด้านข้อมูลข่าวสาร

- มีระเบียบที่ชัดเจนในการเปิดเผยข้อมูลที่สำคัญต่อสาธารณชนและบุคคลที่เกี่ยวข้อง

3. ด้านระบบตรวจสอบการทำงานภายในองค์กร

- เผยแพร่ผลการปฏิบัติงานและผลการประเมินตนเองต่อสาธารณะ

- ดำเนินการตรวจสอบมากกว่าเรื่องเงินและบัญชี

4. ด้านระบบการรับเรื่องร้องทุกข์

- มีระเบียบปฏิบัติในการดำเนินการต่อเรื่องร้องเรียน

- มีหน่วยงานผู้รับผิดชอบในการรับเรื่องร้องเรียน

- มีช่องทางการร้องเรียนหลายช่องทาง

จึงประกาศให้ทราบโดยทั่วกัน

ประกาศ ณ วันที่ 3 มกราคม 2563

****

(นายทรงเพชร ใจทน)

นายกองค์การบริหารส่วนตำบลทรายขาว